Daria - Wikipedija

# Daria

### Izvor: Wikipedija

Daria je američka humoristična animirana TV serija koja je emitirana prvi put na kanalu MTV od 1997. do 2001. Ima ukupno 65 epizoda u 5 sezona i dva filma - "Is it fall yet?" i "Is it college yet?" - snimljena posebno za televiziju te je pridobila malu skupinu obožavatelja koji ju smatraju kultnom serijom.

## [uredi] Ekipa

Autor: Glenn Eichler

Glasovi:

- Tracy Grandstaff ( Daria )
- Wendy Hoopes ( Jane, Helen, Quinn )
- Alvaro J. Gonzales ( Trent, Janein brat )
- Julian Reboledo ( Jake )

## [uredi] Radnja

Priča prati glavnu junakinju Dariju, 16-godišnju učenicu malog grada Lawndalea sa naočalama, koja svoje frustracije iz običnog života tinejdžera utapa u britkom cinizmu i zajedljivim komentarima. Zajedno s prijateljicom Jane tvori grupu outsidera koji kritično gledaju na površnost mladeži. Isto tako, gaji tajne simpatije za Trenta, Janeinog brata. Njeni roditelji su Helen i Jake, a njena sestra Quinn je jedna od najpopularnijih djevojaka u školi. U školi se Daria i Jane najviše čude površnom ponašanju tupog, ali popularnog ragbi igrača Kevina i njegove plavokose djevojke Britany, ali i bizarnim profesorima, kao što g. DeMartino i g. O'Neill...

## [uredi] O seriji

"Daria" je zapravo spin-off popularne serije "Beavis and Butthead", koja se je također emitirala na MTV-u. Tamo je Daria bila sporedni lik, učenica koja je išla u isti razred s Beavisom i Buttheadom. No za razliku od te serije, "Daria" priču zasniva na inteligentnom humoru i dijalozima, statičnoj kompoziciji kadrova i realističnom tonu.

Serija je svojedobno doživjela veliki uspjeh kod publike i kritike zbog neobičnog, osvježavajučeg portretiranja mladeži ( glavna junakinja nosi naočale, nije popularna niti to želi biti i ima svoje vlastitio mišljenje neovisno o čuđenju drugih ) i kritiziranja njihove opsjednutosti trendom. Priča je istodobno duhovita i dirljiva jer prikazuje junakinju koja se ne želi uklopiti u površno društvo, ali koja tako ostaju osamljena i ne iskorištava svoju mladost, stvarajući ironičnu sliku svijeta u kojem su inteligentne osobe nepopularne, dok su glupe popularne. Ipak, iako je većina seriju hvalila i prozvala ju čak i jednom od najboljih američkih animiranih serija 90-ih, bilo je i negativnih glasova jednog dijela kritike kojoj se činilo da epizode nisu dovoljno duhovite, piskave te da su zadnjih par sezona, 4. i 5., potpuno derivativne.

## [uredi] Vanjske poveznice

- MTV.com/Daria
- Outpost-daria.com
- Fan site

Dobavljeno iz "http://hr.wikipedia.org../../../d/a/r/Daria.html"

Kategorija: Animirane TV serije

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Deutsch
- English
- Español
- Italiano
- Français